హిల్ ఫోర్ట్ ప్యాలెస్

హిల్ ఫోర్ట్ ప్యాలెస్ (రిట్జ్ హోటల్) తెలంగాణ రాష్ట్ర రాజధాని హైదరాబాదులోని నౌబత్ పహాడ్ లో ఉన్న ప్యాలెస్. 1915లో నిర్మాణమైన ఈ ప్యాలెస్, ప్రస్తుతం తెలంగాణ రాష్ట్ర పర్యాటక అభివృద్ధి సంస్థ ఆధీనంలో ఉంది.గతంలో ఇక్కడ సినిమా షూటింగ్ లు కూడా జరిగేవి. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడంగా గుర్తించబడింది. చరిత్ర నిజాం ప్రభుత్వంలో ప్రధాన న్యాయమూర్తిగా పనిచేసిన నవాబ్ సర్ నిజామాత్ జంగ్ చే 1915లో ఈ ప్యాలెస్ నిర్మించబడింది. ఆ ప్యాలెస్ లో ఆయన 15 సంవత్సరాలు జీవించాడు. కేంబ్రిడ్జ్ లోని ట్రినిటీ కళాశాల శైలిలో దీనిని నిర్మించారు. 1929లో నిజామాత్ జంగ్ హజ్ వెళ్ళిన తరువాత మీర్ ఉస్మాన్ అలీ ఖాన్ (ఏడవ అసఫ్ జా) తన కుమారుడైన ప్రిన్స్ మోజాం జాహ్ కోసం దీనిని కొనుగోలు చేశాడు. ఆ తరువాత నగర అభివృద్ధి సంస్థ చైర్మన్ అధికారిక నివాసంగా మార్చబడింది. 1955లో ఆపరేషన్ పోలో తర్వాత భారత ప్రభుత్వం ఆధీనంలోకి తీసుకొని, 1980లో స్టార్ హోటల్ నడపడంకోసం ది రిట్జ్ హోటల్ కంపెనీకి లీజుకు ఇచ్చింది. 1997 వరకు హోటల్ గా ఉంది. ప్రదేశం నగరం నడిబొడ్డున గల నౌబత్ పహాడ్ సమీపంలో 6 ఎకరాల్లో ఈ ప్యాలెస్ ఉంది. మూలాలు